Nr. C 358/4 De Europæiske Fællesskabers Tidende 31. 12. 83 
Udtalelse om forslag til Rådets direktiv om ændring af direktiv 70/157/EØF om tilladt 
støjniveau og udstødningssystemer for motordrevne køretøjer 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 200 af 27. juli 1983, side 5. 
A. UDTALELSENS JURIDISKE GRUNDLAG 
Rådet besluttede den 14. juli 1983 i medfør af artikel 100 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg 
om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 211. plenarforsamling afholdt i 
Bruxelles den 26. og 27. oktober 1983 sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
100, 
under hevisning til anmodning af 14. juli 1983 fra 
Rådet for De europæiske Fællesskaber om Udval­
gets udtalelse om forslag til Rådets direktiv om 
ændring af direktiv 70/157/EØF om tilladt støjni­
veau og udstødningssystemer for motordrevne køre­
tøjer, 
under henvisning til beslutning truffet af Udvalgets 
formand den 29. juli 1983 om at pålægge Afdelin­
gen for industri, handel, håndværk og tjenesteydel­
ser at udarbejde udtalelse og beretning om forslaget, 
under henvisning til udtalelse vedtaget af Afdelin­
gen for industri, handel, håndværk og tjenesteydel­
ser på mødet den 5. oktober 1983, 
under henvisning til mundtlig beretning aflagt af 
ordføreren, Alberto Masprone, og 
under henvisning til forhandlingerne på den 211. 
plenarforsamling den 26. og 27. oktober 1983, mødet 
den 26. oktober 1983 — enstemmigt 
VEDTAGET FØLGENDE UDTALELSE: 
1. Udvalget godkender direktivforslaget, idet det 
konstaterer, at forslaget er et konkret resultat af EF's 
bestræbelser på at løse problemerne omkring motor­
køretøjer ud fra en samlet indfaldsvinkel, dækkende 
såvel hensynet til miljøbeskyttelsen som hensynet til 
sikkerhed og energibesparelse. 
1.1. Denne foranstaltning sætter EF i stand til at 
holde sig i spidsen på verdensplan på det særlige 
område, som kontrol med støjniveauet udgør. 
1.2. Det skal fremhæves, at grænseværdierne i 
direktiv 70/157/EØF første gang nedsattes ved 
direktiv 77/212/EØF, og at direktiv 81/334/EØF 
om ændring af målemetoden i praksis har medført 
en yderligere nedsættelse af det tilladte støjniveau. 
Ifølge det foreliggende direktivforslag skal grænse­
værdierne nedsættes endnu mere, hvilket absolut 
ikke er uden betydning, når man betænker, at en 
nedsættelse på tre dB(A) er ensbetydende med en 
halvering af støjen. 
2. I betragtning af bl.a. den herskende økonomiske 
og sociale situation i EF tvivler Udvalget imidlertid 
på, at den opstillede målsætning kan nås på den 
måde, endsige i løbet af det tidsrum, som anføres i 
forslaget, ikke mindst fordi det samlede støjniveau 
er resultatet af en lang række faktorer, som der ikke 
kan røres nævneværdigt ved, medmindre man radi­
kalt ændrer selve køretøjernes konstruktion. 
31. 12.83 De Europæiske Fællesskabers Tidende Nr. C 358/5 
2.1. Dette udsagn sættes yderligere i relief, når 
man er opmærksom på den belastning, som erhvervs­
livet pålægges, hver gang det skal til at opfylde nye 
krav, som forudsætter en hurtig tilpasning af pro­
duktionen ; dette bør der også tages højde for i den 
samlede strategi, der er nævnt under pkt. 1. 
3. På basis af ovenstående kommentarer skønner 
Udvalget, at de økonomiske og sociale følgevirknin­
ger af de foreslåede gennemførelsesfrister vil blive 
alvorligere end Kommissionen anfører i begrundel­
sen for forslaget; man behøver blot at tænke på alle 
de forskellige former for modeller og udstyr, som 
markedet kræver for én og samme type erhvervskø­
retøj, og som det er nødvendigt at konstruere såle­
des, at alle modeller holder sig under støjgrænserne. 
3.1. Udvalget finder derfor, at man i stedet for at 
anføre bestemte tidspunkter for henholdsvis type­godkendelse og første ibrugtagning bør fastsætte 
bestemte tidsrum (f.eks. fem og otte år) fra direkti­
vets vedtagelse at regne. 
4. Endelig indebærer forslaget efter Udvalgets 
mening, at køretøjer med særlig ydeevne og til sær­
lige formål umuligt vil kunne overholde de foreslå­
ede støjgrænser, medmindre kan ændrer på de spe­
cifikationer, som adskiller dem fra andre køretøjer, 
og som er dikteret af særlige brugerkategoriers 
behov (køretøjer med særlig høj ydeevne, terrængå­
ende køretøjer, køretøjer til arbejdspladser), eller 
som er under udvikling (køretøjer med dieselmotor 
med direkte indsprøjtning). 
5. Udvalget opfordrer derfor Kommissionen til at 
undersøge, hvorledes ovennævnte problemer bedst 
kan løses. 
Bruxelles, den 26. oktober 1983. 
Fran?ois CEYRAC 
Formandfor 
Det økonomiske og sociale Udvalg 
Udtalelse om 
I. forslag til Rådets afgørelse om indgåelse af overenskomsten mellem Schweiz og Det 
europæiske økonomiske Fællesskab om direkte forsikring, bortset fra livsforsikring 
II. forslag til Rådets direktiv om gennemførelse af overenskomsten mellem Schweiz og 
Det europæiske økonomiske Fællesskab om direkte forsikring, bortset fra 
livsforsikring 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 154 af 13. juni 1983, side 33. 
A. UDTALELSENS JURIDISKE GRUNDLAG 
Rådet besluttede den 14. marts 1983, i medfør af artikel 198 i traktaten om oprettelse 
af Det europæiske økonomiske Fællesskab, at høre Det økonomiske og sociale 
Udvalg om det nævnte emne.